Pozvánka

	Pozývame Vás, vašich študentov a astronómov amatérov na vzdelávací seminár Kurz praktických pozorovaní s tematickým zameraním „Digitálna astronómia“.

	Akciu realizuje Hvezdáreň v Partizánskom v spolupráci s Hvezdárňou Valašské Meziříčí p.o., v rámci projektu OBLOHA NA DLANI, ktorý je spolufinancovaný z OP Cezhraničnej spolupráce SR-ČR 2007-2013. Seminár sa uskutoční v Hoteli Partizán na Jankovom Vŕšku v dňoch 23.-25. septembra 2011.
Ciel seminára
		Astronomické vedy sa v súčastnosti nachádzajú na vysokom stupni rozvoja vedy a techniky. Digitálne zariadenia automaticky príjmajú, analyzujú, vyhodnocujú a spracovávajú získane informácie. Digitálne technológie nám umožňujú jednoducho a rýchlo zapisovať získane informácie a následne používať na ďalšie spracovanie. Digitálna astronómia je jednou z najdynamickejšie sa rozvijajúcich vedných disciplín. Ponúka nové metódy, formy a postupy na objektívne spoznávanie vesmírnych dejov. Účastníci podujatia majú príležitosť zoznámiť sa s digitálnymi technológiami, ktoré posúvajú nielen profesionálnu astronómiu, ale prenikli i do amatérskej astronómie. Prednášatelia patria medzi popredných odborníkov v danej oblasti a sú zdatnými popularizátormi. 
	Účastníci seminára, hlavne z radov študentov, majú jedinečnú príležitosť získať nové poznatky z oboru astronomických vied, nadviazať nové kontakty medzi sebou a prednášateľmi. Sme presvedčení, že nové poznatky umožnia mladým ľuďom hlbšie sa zoznámiť s astronómiou. Získané poznatky môžu použiť pri seminárnych prácach, študentskej vedeckej odbornej činnosti, ale i pri vedení astronomických krúžkov či klubov. Následne môžu uplatniť skúsenosti v práci vo hvezdárni ako profesionálni demonštrátori pri večerných pozorovaniach, alebo odbornej činnosti v prospech vedy.
Čo ponúkame?
	Okrem zaujímavých prednášok, besied, tvorivej atmosfére ponúkame večerné pozorovania prostredníctvom špičkovej astronomickej techniky.  Vďaka  podpore EÚ, môžeme vážnym záujemcom o astronómiu v rámci projektu OBLOHA NA DLANI, uhradiť  náklady na ubytovanie a stravu spojené s účasťou na seminári.
Ponuka platí na dobu trvania seminára a je limitovaná počtom 20 účastníkov podujatia. Prihlášky budú evidované podľa dátumu a v prípade neúčasti niektorého z prihlásených budú oslovení náhradníci.
Pokyny 
Odchod účastníkov seminára do Hotela Partizán na Jankovom Vŕšku bude spoločný dňa 23. septembra 2011 o 16.00 hodine od hvezdárne v Malých Bieliciach. Každý účastník by si mal priniesť aj teplé oblečenie, aby sa mohol zúčastniť nočných pozorovaní.

Záväzné prihlášky zasielajte do 16. septembra 2011 na priloženú adresu.
V prípade, že sa po prihlásení nemôžete zúčastniť z vážnych dôvodov seminára je potrebné oznámiť túto skutočnosť najneskôr do 20. septembra 2011.
Kontakt :
		Hvezdáreň v Partizánskom
                   Malé Bielice 177
       958 04  Partizánske

       Tel. č. : 038/7497108
       e- mail : hornak@hvezdaren.sk , hvezdap@hvezdaren.sk

Projekt OBLOHA NA DLANI	
	Cieľom projektu je vzdelávanie a rozvoj spolupráce astronomických organizácii na oboch stranách spoločných hraníc medzi Slovenskou a Českou republikou. Prostredníctvom návrhu a realizácie inovačných a experimentálnych vzdelávacích programov chceme aplikovať nové informačné technológie do oblasti prírodných vied.
	Projekt zlepšuje dostupnosť a zvyšuje kvalitu existujúcej infraštruktúry zúčastnených organizácií v oblasti vzdelávania a popularizácie a vytvára podmienky pre rozvoj ľudských zdrojov a ich uplatnení v oblastiach vedy, inovácií a moderných techológií.
	V rámci celého projektu budeme realizovať niekoľko aktivít určených žiakom, študentom a širokej verejnosti.  Týmto si dovoľujeme si  Vás srdečne pozvať na vzdelávaciu akciu v oblasti praktických pozorovaní a to ako astronómovia poznávajú vesmír.
Ďalšie informácie o projekte nájdete na www.oblohanadlani.eu
ZÁVÄZNÁ       PRIHLÁŠKA
na vzdelávací seminár
Kurz praktických pozorovaní
s tematickým zameraním
DIGITÁLNA  ASTRONÓMIA

realizovaný v rámci projektu OBLOHA NA DLANI, ktorý je spolufinancovaný z OP Cezhraničnej spolupráce SR-ČR 2007-2013, ktorý sa uskutoční v Hoteli Partizán na Jankovom Vŕšku v dňoch 23.-25. septembra 2011.

Meno a priezvisko:		
Bydlisko:	
	
Škola/Zamestnanie: 	
	
Dátum narodenia:		
E-mail:		
Telefón:		
Poznámka:
/vegetariánska strava/	

	

Podpis: